
Text rozhodnutia
Súd: Krajský súd Bratislava Spisová značka: 8Sd/42/2015 Identifikačné číslo súdneho spisu: 1015200687 Dátum vydania rozhodnutia: 04. 10. 2017 Meno a priezvisko sudcu, VSÚ: JUDr. Blanka Malichová ECLI: ECLI:SK:KSBA:2017:1015200687.3 Uznesenie Krajský súd v Bratislave v právnej veci navrhovateľky: O.. I. Z., nar. XX.XX.XXXX, bytom N. XXXX/XX, N., proti odporkyni: Sociálna poisťovňa ústredie, Ul. 29. augusta 8 - 10, Bratislava, v konaní o starobný dôchodok, o preskúmanie rozhodnutia správneho orgánu vo veci dôchodkového poistenia č. XXX XXX XXXX X zo dňa 06. februára 2015, takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : 1. Navrhovateľka opravným prostriedkom doručeným odporkyni dňa 09.03.2015, Krajskému súdu v Bratislave (ďalej iba „súd“) doručeným prostredníctvom odporkyne dňa 27.04.2015, žiadala preskúmať rozhodnutie odporkyne číslo XXX XXX XXXX X zo dňa 06.02.2015, ktorým navrhovateľke zamietla žiadosť o priznanie starobného dôchodku od 15.12.2011. Po podaní tohto opravného prostriedku bol opätovne posúdený nárok navrhovateľky na starobný dôchodok a napadnuté rozhodnutie bolo rozhodnutím zo dňa 13.04.2015 číslo XXX XXX XXXX X - I. zrušené z dôvodu jeho nesprávneho vydania. Toho istého dňa bolo vydané ďalšie rozhodnutie číslo XXX XXX XXXX X - II., ktorým bola žiadosť navrhovateľky o priznanie starobného dôchodku od 15.12.2011 rovnako zamietnutá. Aj proti tomuto rozhodnutiu podala navrhovateľka dňa 11.05.2015 opravný prostriedok, s odôvodnením zmätočnosti oboch rozhodnutí. 2. Rozsudkom tunajšieho súdu zo dňa 23.06.2015 č.k. 8 Sd/42/2015-41 bolo rozhodnutie odporkyne zo dňa 13.04.2015 číslo XXX XXX XXXX 0- II. podľa ust. § 250q ods. 2 O.s.p. potvrdené a navrhovateľke nebola priznaná náhrada trov konania. Na základe odvolania navrhovateľky Najvyšší súd SR uznesením zo dňa 21.07.2016, sp.zn. 1So/70/2015 napadnutý rozsudok pre jeho zmätočnosť a nepreskúmateľnosť zrušil a vec vrátil tunajšiemu súdu na ďalšie konanie. 3. Podaním doručeným súdu dňa 02.10.2017 vzala navrhovateľka svoje opravné prostriedky bez uvedenia dôvodov späť a konanie žiadala zastaviť. 4. Podľa § 491 ods. 1 Správneho súdneho poriadku č. 162/2015 Z.z. (ďalej len „S.s.p.“), ak nie je ďalej ustanovené inak, platí tento zákon aj na konania začaté podľa piatej časti Občianskeho súdneho poriadku predo dňom nadobudnutia jeho účinnosti. 5. Podľa § 491 ods. 2, druhá veta Správneho súdneho poriadku, ak sa tento zákon použije na konania začaté predo dňom nadobudnutia účinnosti tohto zákona, nemožno uplatňovať ustanovenia tohto zákona, ak by boli v neprospech žalobcu, ak je ním fyzická osoba alebo právnická osoba. 6. Podľa § 492 ods. 1 Správneho súdneho poriadku, konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona, sa dokončia podľa doterajších predpisov. 7. Podľa § 492 ods. 2 Správneho súdneho poriadku, odvolacie konania podľa piatej časti Občianskeho súdneho poriadku začaté predo dňom nadobudnutia účinnosti tohto zákona, sa dokončia podľa doterajších predpisov. 8. Podľa ust. § 250d ods. 3 Občianskeho súdneho poriadku č. 99/1964 Zb. (ďalej len „O.s.p.“) súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť ( § 250h ods. 2). Odvolanie proti uzneseniu je prípustné. 9. Podľa ust. § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. 10. Podľa ust. § 250l ods. 1 O.s.p. podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. 11. Podľa ods. 2 cit ust. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. 12. Podľa ustanovenia § 246c ods. 1 prvej vety O.s.p., pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. 13. Krajský súd v Bratislave, so zreteľom na dispozitívny úkon navrhovateľky, ktorým vzala podané opravné prostriedky späť, konanie v zmysle ustanovení § 250d ods. 3 v spojení s ust. § 250h ods. 2 a § 250l ods. 2 O.s.p. zastavil, pričom svoj procesný postup podriadil zneniu ust. § 492 ods. 1 S.s.p a na svoje rozhodnutie aplikoval na vec vzťahujúce sa ustanovenia Občianskeho súdneho poriadku (ust. § 246c ods. 1 veta prvá O.s.p.). 14. V zmysle jeho ustanovení postupoval aj pri rozhodovaní o trovách konania, a nakoľko odporkyni trovy konania nevznikli, o ich náhrade rozhodol podľa ust. § 146 ods. 1 písm. c/ v spojení s § 246c ods. 1 veta prvá O.s.p. a žiadnemu z účastníkov právo na náhradu trov konania nepriznal. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

